Промени в най-добрата прогнозна оценка поради промени в икономическата среда — рискове, покрити преди периода
 Отнася се основно до промени, които не са пряко свързани със застрахователни рискове, т.е. най-вече влиянието на промените в икономическата среда върху парични потоци (вземат се предвид действията на управителните органи, например намаляване на бъдещите дискреционни плащания) и промените в дисконтовите проценти.
 По отношение на общото застраховане (C0060/R0250), когато промените в резултат на инфлацията не могат да бъдат отделени от промените в резултат на опита, се отчита цялата сума по C0060/R0230.
 За да се изолира единствено обхватът на промените, изчислението може да бъде направено, както следва:
 —
 Взема се предвид началната най-добра прогнозна оценка, включително корекцията на началната най-добра прогнозна оценка (полета C0050/R0160—R0180), и въздействието на коригирането на прогнозираните парични потоци за година N и опита (съответно C0050/R0210—R0230 и C0060/R0210—R0230 или алтернативно съответно 0050/R0210—R0240 и C0060/R0210—R0240);
 —
 Въз основа на тези данни се прави изчисление с нови дисконтови лихвени проценти, прилагани през година N, заедно със съответните финансови допускания (ако има такива).
 Това ще гарантира, че промяната на най-добрата прогнозна оценка е свързана единствено с промените на дисконтовите лихвени проценти и съответните финансови допускания.
 C0050–C0060/R0260
 Други промени, които не са обяснени другаде
 Съответства на други промени в най-добрата прогнозна оценка, които не са отразени в полета C0010/R0010—R0100 (животозастраховане) или C0020/R0010—R0100 (общо застраховане).
 C0050–C0060/R0270
 Крайна най-добра прогнозна оценка
 Размер на най-добрата прогнозна оценка, както е посочено в баланса към края на година N, по отношение на тези видове дейност според определението в приложение I към Делегиран регламент (ЕС) 2015/35, за които се използва подходът на година на произшествието (ГП) за изчисляване на най-добрата прогнозна оценка.
 От които следната разбивка на промените в най-добрата прогнозна оценка — анализ за ГП, ако е приложимо — Презастрахователни възстановявания
 C0070–C0080/R0280
 Начална най-добра прогнозна оценка
 Размер на най-добрата прогнозна оценка на презастрахователните възстановявания, както е посочено в баланса към края на година N—1, по отношение на тези видове дейност според определението в приложение I към Делегиран регламент (ЕС) 2015/35, за които се използва подходът на година на произшествието (ГП) за изчисляване на най-добрата прогнозна оценка.
 C0070–C0080/R0290
 Крайна най-добра прогнозна оценка
 Размер на най-добрата прогнозна оценка на презастрахователните възстановявания, както е посочено в баланса към края на година N, по отношение на тези видове дейност според определението в приложение I към Делегиран регламент (ЕС) 2015/35, за които се използва подходът на година на произшествието (ГП) за изчисляване на най-добрата прогнозна оценка.
 От които корекции в техническите резерви, свързани с оценяването на обвързаните с дялове в инвестиционен фонд договори, които теоретично неутрализират въздействието на активите върху пасивите
 C0090/R0300
 Промени в инвестициите, обвързани с дялове в инвестиционен фонд
 Това представлява промяната в баланса на активите, държани в обвързани с индекс или с дялове инвестиционни фондове.
 Тя разкрива неутрализирането на промените на активите и пасивите поради обвързани с дялове продукти.
 Технически потоци, засягащи техническите резерви
 C0100–C0110/R0310
 Записани премии в рамките на периода
 Размер на записаните премии съгласно принципите на „Платежоспособност II“, които не са включени в най-добрата прогнозна оценка, съответно за животозастраховане и общо застраховане.
